Issa aħna li nafu x'jiġri f'ħabsijiet oħrajn fejn ikun hemm arrestati terroristi, nafu li hemm riskju. Dan ir- riskju aħna ħadnieh għal seba' snin sħaħ għaliex il -Gvern Malti jemmen li fil- lotta kontra t- terroriżmu, trid tagħmel id - dover tiegħek. Aħna għaddejna wkoll liġi - u ħafna minna kienu preżenti fil -Parlament f'Awissu ta' l- 1991 jekk ma niżbaljax, meta għaddejna din il- liġi - fejn mhux biss irratifikajna l-Konvenzjoni ta' Montreal, Tokyo, The Hague u l- Additional Protocol ta' Montreal imma għaddejnieha wkoll bħala liġi domestika biex issa r - reat tal- hijacking huwa reat, ħaġa li ma kienx hawn qabel ma għaddejna dawn il - liġijiet li jien stess ippilotajt quddiem dan il- Parlament.

Min jitkellem fuq Malta b'dan il-mod juri li lilna l- Maltin ma jafniex. Kif kelli okkażjoni ngħid anke l - bieraħ, il - poplu Malti ġġieled għal - liberta' u għall - prinċipji tiegħu. Per eżempju, fl- aħħar gwerra Alla biss jaf kemm batejna għax iġġelidna għal - liberta' tal-popli allavolja l- liberta' tagħna bħala poplu kienet miċħuda. We don't flinch, għax dan mhuwiex fil - karattru tal-poplu Malti.

Pero' fil- fehma tiegħi, huwa tajjeb li aħna nirriaffermaw żewġ affarijiet importanti; waħda hija li għalkemm il - poplu tagħna huwa poplu żgħir, huwa poplu bid - dinjita' tiegħu, poplu li jaf jgħix fil - pożizzjoni ġeografika tiegħu u li għandu kontradizzjoni fl- istorja bejn id- daqs tiegħu u r- relevanza strateġika ta' artu. Dan il - poplu dejjem għaraf jerfa' l - piżijiet tiegħu b'responsabilita', b'kuraġġ u b'eżempju għal popli ħafna ikbar minna, u iktar setgħana u għonja minna. Dan hu l- ewwel punt li ħareġ mi nn dak il-fatt.

It- tieni punt huwa li aħna rridu nkunu ħbieb ma' kulħadd. Aħna ma rridu problemi ma' ħadd. Malta ma teħux gost tilgħabha li għandha kwestjoni ma' l -Istati Uniti ta' l- Amerika biex nuru li nifilħu għal kulħadd. Mhux pjaċir tiegħi li għandi din il - problema quddiemi, pero' allavolja mhux pjaċir tiegħi xorta waħda għandna nżommu d - drittijiet tagħna sħaħ. F'dan il - pajjiż nosservaw ir-rule of law.

Per eżempju, aħna ma naqblux mas - sentenza li ngħatat mis - Supreme Court Amerikana f'dak il- każ li kien hemm ta' wieħed mill - Messiku. Ma naqblux li xi ħadd għandu jkollu dritt li jidħol fil -Messiku u bil- forza jaqbad u jieħu lil xi ħadd minn hemm. B ir-rispett kollu lejn id- deċiżjoni ta' kwalunkwe tribunal ieħor, bir - rule of law tagħna ħadd ma għandu dritt jabbuża mil- liġijiet ta' pajjiżna u dan huwa importanti li naffermawh. Jekk tistaqsini x'inhi l -volonta' tiegħi u għal xiex qed naħdmu jien u l -G vern Malti, ngħid li aħna rridu li din il -kwestjoni ma nkabbruhiex għax mhuwiex għaqli li nkabbru s -sitwazzjoni. L- għaqal jirrikjedi li nżommu fermi fid- drittijiet tagħna u nżommu l - possibilita' li l- affarijiet jiġu riżolti l - ħin kollu. Hekk jitlob l-g ħaqal. Jekk aħna nimxu b'dan l - għaqal naħseb li kulħadd jibda jinduna li s - sewwa jirbaħ żgur u li l - għaqal tagħna u l - loġika tal - persważjoni għandhom jirbħu f'din is - sitwazzjoni. Għalhekk aħna ma nipprovawx inkabbru l - affarijiet iktar milli neċessarj ament huma, mhux għax trid iċċekken il - kwestjoni imma għax trid tipprova tirrisolvi l -kwestjoni. Issa naraw x'jista' jiġri mil -lum 'il quddiem u x'inhu l-effett ta' din ir- riżoluzzjoni. Naturalment il-Gvern Malti hu fid-dover li jkompli jsegwi s- sitwazzjoni bl-attenzjoni kollha. Il-Gvern jemmen li anke n- naħa l - oħra ma tixtieqx teskala s - sitwazzjoni u hemm bżonn li kulħadd jaħdem biex l - affarijiet ma jiskalawx, pero' fir- rispett reċiproku u fid - dinjita' ta' kwalunkwe poplu u fis-sovranita' u l-indip endenza tiegħu. Jien dan li għandi xi ngħid.